เติมด่วน! “ปตท.-บางจาก” ขึ้นราคาเบนซิน-แก๊สโซฮอลล์ 40 สต. เว้น E85 ขึ้น 20 สต. พรุ่งนี้
เติมด่วน! “ปตท.-บางจาก” ขึ้นราคาเบนซิน-แก๊สโซฮอลล์ 40 สต. เว้น E85 ขึ้น 20 สต. พรุ่งนี้
6 ส.ค. 2563

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซินและแก๊สโซฮอล์ ลิตรละ 40 สตางค์ ยกเว้น E85 ปรับขึ้น 20 สตางค์/ลิตร โดยมีผลตั้งแต่เวลา 05.00 น. วันพรุ่งนี้ (7 ส.ค.)
ทั้งนี้ ส่งผลให้ราคาน้ำมันในพื้นที่กรุงเทพฯ และปริมณฑลวันพรุ่งนี้ เป็นดังนี้ กลุ่มเบนซิน ออกเทน 95 ของ PTT Station อยู่ที่ลิตรละ 29.06 บาท, แก๊สโซฮอล์ 95 ลิตรละ 21.65 บาท, แก๊สโซฮอล์ 91 ลิตรละ 21.38 บาท, E20 ลิตรละ 20.14 บาท, E85 ลิตรละ 18.04 บาท
ส่วนราคาน้ำมันดีเซล คงเดิม โดย B7 อยู่ที่ลิตรละ 22.29 บาท, B10 ลิตรละ 19.29 บาท และ B20 ลิตรละ 19.04 บาท (ราคาขายปลีกข้างต้น ยังไม่รวมภาษีบำรุงท้องถิ่น)